laion/Wikipedia-Exotic huggingface dataset:
רנו KZ

רנו KZ (בצרפתית: Renault KZ) היא מכונית משפחתית מסוג טורפדו, מתוצרת יצרנית הרכב הצרפתית רנו אשר יוצרה בין השנים 1923–1933 בצרפת. המתחרים הגדולים היו: דגם סיטרואן סוג B12 ודגם פיג'ו סוג 177. "Type KZ". "1 Type KZ" - יוצר משנת 1927. "2 Type KZ" - יוצר משנת 1927. "3 Type KZ" - יוצר משנת 1927. "4 Type KZ" - יוצר משנת 1927. "5 Type KZ" - יוצר משנת 1930. "7 Type KZ" - יוצר בין השנים 1923 - 1931. "11 Type KZ" - יוצר משנת 1933, כולל מוניות מהדגם (יוצרו 2,400 יחידות מהסדרה). יוצרה במספר גרסאות: 4 דלתות טורפדו, 4 דלתות סדאן, 4 דלתות קבריולה, ו-2 דלתות טנדר. מנוע קדמי. מנוע בנזין. מנוע הנעה אחורית. "רנו KZ" דגם "טורפדו" שנת 1923 "רנו KZ 2" "רנו KZ 5", שנת 1931 "רנו KZ 5", שנת 1931 "רנו KZ 5", שנת 1931 "רנו KZ 11", שנת 1933 - מונית מדיה וקבצים בנושא רנו KZ בוויקישיתוף סגנון גוף הטורפדו היה סוג של גוף רכב ששימש בתחילת המאה ה-20 עד אמצע שנות ה-30 "רנו KZ" - דגמים web.archive.org/web/20061212145133 רנו בין השנים 1930-1934 / ראו רנו "4 Type KZ" renaultheque.wordpress.com/2014/11/30/renault-1930-a-1934 רנו טנדר מסוג "7 Type KZ" filmauto.hu/en/renault-kz-7-2 "רנו KZ" - קבריולה, שנת 1922 (תמונה) mad4wheels.com/renault/kz-1922
יצחק וסרלאוף

יצחק שמעון וסרלאוף (נולד ב-14 באוגוסט 1992, ט"ו באב ה'תשנ"ב) הוא שר הנגב, הגליל והחוסן הלאומי וחבר הכנסת מטעם עוצמה יהודית. שימש גם כמנכ"ל המפלגה. יצחק וסרלאוף נולד בעיר העתיקה בירושלים לרב יששכר, רב ואיש חינוך, ראש הישיבה התיכונית "אהבת חיים" בכוכב השחר. הוא למד בישיבה התיכונית "נתיב מאיר", ובמקביל שימש מדריך ובהמשך קומונר בסניף בני עקיבא בעיר העתיקה. בגיל 17 מונה לסגן יו"ר צעירי מפלגת האיחוד הלאומי. למד בישיבת ההסדר במעלות, התגייס במרץ 2012 לחטיבת גולני, ושירת כלוחם בפלוגה ב׳ של גדוד 12. לאחר תום שירותו הצבאי, המשיך ללמוד בישיבת ההסדר בבית שאן. בשנת 2014 החל ללמוד בכולל בישיבת "אורות אביב" בשכונת שפירא, בראשות הרב אחיעד אטינגר. בשנת 2018 נסגר הכולל, ווסרלאוף עבר ללמוד בישיבה הגבוהה "עוז ואמונה" בדרום תל אביב, אותה הקים יחד עם הרב אטינגר, שנרצח בהמשך בפיגוע ליד אריאל. לאחר הרצח הקים את עמותת "אחיעד", הפועלת למען הקניית צביון דתי לשכונות נווה שאנן ופלורנטין באמצעות הפעלת גרעין תורני, ולמען שינוי סדר העדיפויות הלאומי כך שמשאבים רבים יותר יופנו לשכונות אלה. וסרלאוף פעיל במאבק לגירוש המסתננים האפריקאיים מדרום תל אביב. החל מהבחירות לכנסת העשרים ואחת שובץ ברשימת "עוצמה יהודית", והתמודד לכנסת כחבר ברשימות השונות בהן לקחה מפלגתו חלק. בשנת 2022 הנחה את האזכרה השנתית לזכרו של הרב מאיר כהנא ודיבר בשבחו. בבחירות לכנסת העשרים וחמש שובץ במקום החמישי ברשימת הציונות הדתית – עוצמה יהודית, שזכתה ב-14 מנדטים; וסרלאוף נבחר לכנסת והושבע ב-15 בנובמבר 2022. בממשלת ישראל השלושים ושבע מונה לשר לפיתוח הנגב והגליל. הוא צעיר חברי הכנסת העשרים וחמש וצעיר שרי הממשלה. נשוי למוריה, משפטנית באגף ייעוץ וחקיקה במשרד המשפטים, לזוג נולדו שלושה ילדים. המשפחה מתגוררת החל מיולי 2023 בצפון תל אביב. וסרלאוף הוא סטודנט למשפטים בקמפוס אור יהודה של הקריה האקדמית אונו. מדיה וקבצים בנושא יצחק וסרלאוף בוויקישיתוף יצחק וסרלאוף, באתר הכנסת יצחק וסרלאוף, ברשת החברתית פייסבוק יצחק וסרלאוף, ברשת החברתית אקס (טוויטר) יצחק וסרלאוף, ברשת החברתית טיקטוק יצחק וסרלאוף, באתר כנסת פתוחה בתאל קולמן, ‏בעקבות פסילת בן ארי: הכירו את הצעיר ברשימת עוצמה יהודית שעשוי להיכנס לכנסת, בעיתון מקור ראשון, 18 במרץ 2019 ליאת רון, יצחק וסרלאוף, דיוקנו של שר שנוי במחלוקת באתר וואלה, 19 בינואר 2024 גלעד כהן, ‏איתמר וכל השאר: מי הם אנשי עוצמה יהודית?, באתר כיפה, 10 בספטמבר 2019 אטילה שומפלבי, אלישע בן קימון, סחף חרדים, מגדיר את כללי התפילה בהר הבית "גזעניים": זה מספר 2 של בן גביר, באתר ynet, 3 בנובמבר 2022 שרי מקובר-בליקוב, ‏"דרום תל אביב היא לא בעיה נקודתית. היא הסימפטום למה שקורה בפריפריה של ישראל", באתר מעריב אונליין, 23 בדצמבר 2022 יצחק שמעון וסרלאוף, באתר ערוץ כנסת מתוך אתר עמותת 'אחיעד' שר בן 30: יום ההשבעה של יצחק וסרלאוף, השר הצעיר בממשלה, נבדק ב-2022-12-30 איתי רום, וסרלאוף לא כהניסט, בכלל לא, באתר הארץ, 2 באוגוסט 2023 ציוץ של אבישי גרינצייג ברשת החברתית אקס (טוויטר), 14 בנובמבר 2022
קו 12 (הרכבת התחתית של מדריד)

קו 12 של הרכבת התחתית של מדריד (בספרדית: línea 12) הוא קו רכבת תחתית במערכת הרכבת התחתית של מדריד. הקו, שנפתח בשנת 2003 ממלא תפקיד חשוב במערכת ומקשר בין תחנות וקווים רבים במערכת הרכבת התחתית והרכבת הפרברית. הקו, בשונה משאר הקווים אינו עובר בכלל במדריד. הוא נוסע במסלול מעגלי סביב הפרברים הדרומיים של מדריד אך לא נכנס לעיר. המסלול של הקו מסומן בצבע ירוק זית ופועלות בו 28 תחנות, לאורך יותר מ-40 קילומטר מקצה לקצה. קו זה, אשר נפתח בשנת 2003, הוא קו הרכבת התחתית האחרון שנפתח. מאז פתיחתו לא נפתחו עוד קווים חדשים, אך פותחו והורחבו הקווים הקיימים. הקו, בשונה משאר הקווים, אינו עובר בכלל במדריד, אלא נוסע במסלול מעגלי סביב הפרברים הדרומיים של העיר. במסלולו הוא חוצה את הפרברים: חטאפה, לגנס, אלקורקון, מוסטולס ופואנלברדה. הקו אינו פוגש בקווים אחרים של הרכבת התחתית של מדריד אך הוא נפגש עם שלושה קווים של הרכבת הפרברית של מדריד. מדיה וקבצים בנושא קו 12 בוויקישיתוף אתר האינטרנט הרשמי של קו 12 (בספרדית)
עיקול פרסת הסוס

עיקול פרסת הסוס (באנגלית: Horseshoe Bend) הוא נפתול של נהר קולורדו בצורת פרסת סוס, בסמוך לעיר פייג', באריזונה שבארצות הברית. עיקול פרסת הסוס נמצא כ-8 קילומטרים במורד הזרם מסכר קניון גלן ואגם פאוול בתוך אזור הנופש הלאומי קניון גלן, וכ-4.4 קילומטרים מדרום-מזרח לפייג'. המקום נגיש באמצעות הליכה רגלית של כ-2.4 קילומטרים ממתחם חניה הסמוך לכביש 89 בדרום-מזרח פייג', ניתן לצפות בעיקול גם ממצוק תלול שעליו. התצפית היא כ-1,300 מטר מעל פני הים, בעוד שהנהר זורם בגובה של 980 מטר, כלומר תצפית מגובה של 300 מטר. לאחר הפניות למיקום ברשתות החברתיות בשנת 2018, גדל מספר המבקרים במקום באופן משמעותי. מדיה וקבצים בנושא עיקול פרסת הסוס בוויקישיתוף אתר האינטרנט הרשמי של עיקול פרסת הסוס (באנגלית) "Horseshoe Bend Hiking Guide" (PDF). National Park Service. באוקטובר 2007. אורכב מ-המקור (PDF) ב-9 בפברואר 2017. {{cite web}}: (עזרה) "Horseshoe Band". yourhikeguide.com. 11 ביוני 2015. ארכיון מ-6 ביוני 2017. {{cite web}}: (עזרה) "Horseshoe Bend". visitarizona.com. ארכיון מ-11 באפריל 2017. {{cite web}}: (עזרה) Craven, Scott (9 באוגוסט 2018). "How Horseshoe Bend Went Viral and What's Being Done to Manage the Crowds". The Arizona Republic. {{cite news}}: (עזרה)
מאיר עזורי

מאיר עזורי (נולד בשנת 1975) הוא קצין צה"ל בדרגת אלוף-משנה. שימש מפקד שייטת ספינות הטילים. עזורי התגייס לצה"ל ב-1993 והוא בוגר קורס חובלים. שירת כמפקד דבורה בפלגה 916, פיקד על מוצב שליטה אזורי באשדוד, שימש מפקד סיירת בפלגה 916 וסגן מפקד הפלגה. ב-2001 עבר לשרת בשייטת ספינות הטילים ושימש קצין גנ"ק באח"י כידון. ב-2003 מונה למפקד אח"י תרשיש ושימש בתפקיד עד 2004. ב-2008 מונה לראש מדור בענף מבצעי ים וב-2009 לראש לשכת מפקד חיל הים. ב-2011 מונה למפקד בית הספר לפיקוד ימי. ב-2012 מונה למפקד אח"י חנית. ב-2014 מונה למפקד פלגה 33, פלגת ספינות הטילים סער 5. ב-2017 מונה לראש מחלקת מבצעים של חיל הים. באוגוסט 2019 מונה למפקד שייטת ספינות הטילים, שירת בתפקיד עד ספטמבר 2021. עזורי בעל תואר ראשון בהנדסת תעשייה וניהול ותואר שני בניהול מאוניברסיטת חיפה הוא בוגר קורס מפקדי חטיבות בזרוע היבשה והמכללה לביטחון לאומי. נשוי ואב לארבעה. מדיה וקבצים בנושא מאיר עזורי בוויקישיתוף עדו בן פורת, "השייטת: אהבה, משפחה וניצחון", באתר ערוץ 7, 7 באוגוסט 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Clair

Clair (בעברית: קלייר) הוא שיר פופולרי של הזמר-היוצר האירי גילברט או'סאליבן, ואחד מהסינגלים עם נתוני המכירה הגדולים ביותר. את השיר כתב או'סאליבן והפיק גורדון מילס, והוא נכלל באלבום "Back to Front" משנת 1972. זהו שיר אהבה של שמרטף לילדה קטנה שהוא חבר קרוב של המשפחה (למעשה הילדה היא בתו של מנהלו של או'סאליבן). בחלקו הראשון של השיר, הטקסט הוא דו-משמעי ואפשר לחשוב שהוא ממבוגר אחד פונה אל מבוגר אחר. הנעימה הקצרה בפתיחה היא מנגינה שאו'סאליבן שורק, לפני שהוא מתחיל לשיר. קלייר האמיתית הייתה בתם בת השלוש של המפיק-מנהל של או'סאליבן, גורדון מילס ואשתו הדוגמנית ג'ו וורינג. בסוף השיר שומעים את הצחקוק של הילדה. "הדוד ריי" שמוזכר בשיר הוא או'סאליבן עצמו, אזכור לשמו האמיתי ריימונד או'סאליבן. השיר "Clair" היה במקום הראשון במצעד הסינגלים הבריטי במשך שבועיים בנובמבר 1972. בקנדה הגיע השיר למקום הראשון במצעד RPM 100. בסוף דצמבר הגיע השיר למקום השני במצעד בילבורד הוט 100 בארצות הברית, אחרי "Me and Mrs. Jones" של בילי פול ו-You're So Vain" של קארלי סימון. "Clair" היה השיר השני והאחרון של או'סאליבן שהגיע למקום ראשון במצעד "Easy Listening" בארצות הברית, אחרי השיר "Alone Again (Naturally)". ב-1973 ביצע הזמר ג'וני דורלי גרסה לשיר באיטלקית. את גרסת כיסוי של להקת Singers Unlimited סימפל המפיק ג'יי דילה עבור השיר "Players" של Slum Village. גרסת כיסוי נוספת באנגלית בוצעה ב-2006 על ידי הזמר הצרפתי Laurent Voulzy באלבומו "La Septième Vague". מידע על היצירה "Clair" באתר מיוזיק בריינז January Git lyrics "maybe it's because I'm an Irishman that I like Dublin best" https://www.youtube.com/watch?v=oyDs7ktOuRA Byrne, Andrea (18 באפריל 2010). "When all is far from Clair, Gilbert goes to court". Sunday Independent (באנגלית). נבדק ב-15 בינואר 2018. {{cite news}}: (עזרה) Roberts, David (2006). British Hit Singles & Albums (19th ed.). London: Guinness World Records Limited. pp. 279–280. ISBN 1-904994-10-5. tolsen, Billboard Hot 100, Billboard, ‏2013-01-02 (באנגלית אמריקאית) Whitburn, Joel (2002). Top Adult Contemporary: 1961-2001. Record Research. p. 187. Steffen Hung. "Forum - 1970 (ARIA Charts: Special Occasion Charts)". Australian-charts.com. אורכב מ-המקור ב-2016-06-02. נבדק ב-2016-10-06.</ref RPM 100 Singles, January 13, 1973 "Item: 7336 - Library and Archives Canada". Bac-lac.gc.ca. נבדק ב-2016-10-06.</ref "flavour of new zealand - search listener". Flavourofnz.co.nz. נבדק ב-2016-10-06. "SA Charts 1965–March 1989". נבדק ב-5 בספטמבר 2018. {{cite web}}: (עזרה) "Top 100 1972 - UK Music Charts". Uk-charts.top-source.info. נבדק ב-2016-10-06. David Kent's "Australian Chart Book 1970-1992" (אורכב 05.03.2016 בארכיון Wayback Machine) "Top 100 Hits of 1973/Top 100 Songs of 1973". Musicoutfitters.com. נבדק ב-2016-10-06. "Archived copy". אורכב מ-המקור ב-2015-01-11. נבדק ב-2016-06-25. {{cite web}}: (עזרה)
אוסף החשמל

אוסף החשמל הוא אלבום האולפן הראשון של הראפר הישראלי דודו פארוק. יצא לאור ב-7 בדצמבר 2018. כל אחד משירי האלבום יצאו כסינגלים ורק לאחר מכן אוחדו לאלבום. מספר משירי האלבום הגיעו לתחנת הרדיו גלגלצ, שאף הזמינה את פארוק לאולפנה. אוסף החשמל, באתר Genius אוסף החשמל, באתר ב-Apple Music דודו פארוק - דוד המלך (חי באולפן גלגלצ), נבדק ב-2019-08-08 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ליבנאו

ליבנאו/שפרוולד (בגרמנית: Lübbenau/Spreewald, בסורבית תחתית: Lubnjow/Błota) היא עיר בת 17,897 תושבים במחוז אוברשפרוואלד-לאוזיץ (אנ'), במדינת ברנדנבורג שבגרמניה. העיר ממוקמת בשפרוולד, בערך 82 קילומטרים דרום-מזרחית לברלין, בירת גרמניה. זהו מרכז התיירות הראשי של השפרוולד, שאליו מגיעים עשרות אלפי תיירים מדי שנה. אחד מהכינויים שנתנו לה לאורך השנים היה: "עיר המלפפונים", בזכות תעשיית המלפפונים המסורתית הקיימת בה עד היום. העיירה ליבנאו ממוקמת בחלקו הצפוני של מחוז אוברשפרהוולד-לאוזיץ שבדרום ברנדנבורג, כ-35 ק"מ מערבית לקוטבוס וכ-50 ק"מ צפונית לבירת המחוז, זנפטנברג (Senftenberg). החלק הצפון-מזרחי של העיר, שכולל את העיר העתיקה של ליבנאו, הרבעים לדה ולייפה וחלקים מן הרבעים בובליץ, קרימניץ, ראגו וצרקוויץ, שוכן בתוך השמורה הביוספרית שפרוולד. לאורך גבולה הצפון-מזרחי של העיר זורם הנהר גרוסס פליס (Großes Fließ), יובל של נהר שפרה. ליבנאו הוזכרה לראשונה במסמך מכירות בשנת 1315, אך האמונה היא כי היישוב קדום בהרבה, בשל חפירות מתחת לטירה המקומית, המעידות על התיישבות מהמאה ה-8 או ה-9. בשנים 1364–1635 הייתה ליבנאו חלק מממלכת בוהמיה. לאחר מכן, עד שנת 1815, הייתה ליבנאו חלק מנסיכות הבוחר מסקסוניה, ומשנת 1815 עד 1918 נשלטה על ידי ממלכת פרוסיה. העיר מורכבת מן הרבעים הבאים: ליבנאו/שפרוולד (Lübbenau/Spreewald) בישדורף (Bischdorf) בובליץ (Boblitz) בויכו רבתי (Groß Beuchow), הכולל את בויכו (Klein Beuchow) קלסו רבתי (Groß Klessow), הכולל את קלסו (Klein Klessow) ורדליץ (Redlitz) ליבנאו רבתי (Groß Lübbenau) הינדנברג (Hindenberg) ראדן רבתי (Groß Radden), הכולל את ראדן (Klein Radden) קיטליץ (Kittlitz), המורכב מאייסדורף (Eisdorf), מליכטנאו (Lichtenau) ומשנפלד (Schönfeld) קרימניץ (Krimnitz) לדה (Lehde) לייפה (Leipe) ראגו (Ragow) צרקוויץ (Zerkwitz) מדיה וקבצים בנושא ליבנאו בוויקישיתוף אתר האינטרנט הרשמי של ליבנאו (בגרמנית) Lübbenau in the Spreewald | sights & events - Spreewald Tourismus, www.spreewald.de
אנה קלנדנינג

אנה קלנדנינג (באנגלית: Anna Clendening; נולדה ב-12 במרץ 1993) הוא זמרת ושחקנית אמריקאית. קלנדנינג נולדה בצ'אפל היל (אנ') שבקרוליינה הצפונית, ארצות הברית. בגיל 14, היא אובחנה כלוקה בחרדה ובדיכאון קשה. קלנדנינג השתתפה בעונה התשיעית של America's Got Talent, והגיעה עד לרבע הגמר של התוכנית. ב-22 בפברואר 2019, היא הוציאה את אלבום המוזיקה הראשון שלה, Waves. ב-12 ביולי 2019, היא הוציאה, בשיתוף פעולה עם פנטומס, את הסינגל "Say It". השיר הגיע, בשיאו, למקום השמיני במצעד הדאנס/מיקס שואו איירפליי ולמקום השביעי במצעד שירי הדאנס/אלקטרוני הדיגיטלי. ב-9 באוקטובר 2020, היא הוציאה את אלבום המוזיקה השני שלה, Evolve. קלנדנינג מתגוררת בלוס אנג'לס שבקליפורניה, ארצות הברית. מדיה וקבצים בנושא אנה קלנדנינג בוויקישיתוף אתר האינטרנט הרשמי של אנה קלנדנינג אנה קלנדנינג, ברשת החברתית פייסבוק אנה קלנדנינג, ברשת החברתית אקס (טוויטר) אנה קלנדנינג, ברשת החברתית אינסטגרם אנה קלנדנינג, ברשת החברתית טיקטוק אנה קלנדנינג, סרטונים בערוץ היוטיוב אנה קלנדנינג, באתר אפל מיוזיק (באנגלית) אנה קלנדנינג, באתר ספוטיפיי אנה קלנדנינג, באתר סאונדקלאוד (באנגלית) אנה קלנדנינג, באתר Last.fm (באנגלית) אנה קלנדנינג, באתר AllMusic (באנגלית) אנה קלנדנינג, באתר MusicBrainz (באנגלית) אנה קלנדנינג, באתר דיזר אנה קלנדנינג, באתר Discogs (באנגלית) אנה קלנדנינג, באתר Songkick (באנגלית) אנה קלנדנינג, באתר Genius Contestant With Crippling Anxiety Disorder Gives Stunning Performance on 'America's Got Talent', The Mighty (באנגלית) 'America's Got Talent' Contestant Sings Louder Than Her Anxiety Disorder, bust.com (באנגלית) Kaitlin Reilly, Anna Clendening On How Justin Bieber Inspired Her New Track "Boys Like You", www.refinery29.com (באנגלית) Waves - EP by Anna Clendening, Genius (באנגלית) ANNA CLENDENNING RELEASES EVOLVE EP, אטלנטיק רקורדס ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חיים קסטן

חיים קסטן (12 באוקטובר 1935 – 25 בפברואר 2020) היה כדורסלן ומאמן כדורסל ישראלי, בגובה 1.87 מטר, ששיחק, בין היתר, בהפועל חיפה ובנבחרת ישראל. לאחר פרישתו אימן קבוצות כדורסל גברים ונשים. קסטן נולד בחיפה. למד בבית הספר היסודי והתיכון "אחדות" בקריית מוצקין. שירת בצה"ל בפיקוד ההדרכה, ובמסגרת שירות המילואים אימן את נבחרת פיקוד צפון גברים. קסטן שיחק בקבוצת הנוער של מכבי קריית מוצקין. לאחר מכן עבר למכבי דרום תל אביב ועונת 1954/1955 עלה לקבוצה הבוגרת. בהמשך שיחק בעונת 1956/1957 במכבי חיפה, בעונת 1957/1958 מכבי קריית מוצקין, בין השנים 1959 ל-1966 שיחק קסטן בהפועל חיפה וכן שיחק שתי עונות נוספות בהפועל גבת ולאחר מכן פרש ממשחק פעיל. סך הכל רשם קסטן 12 עונות בליגה הבכירה בישראל, בהן קלע בממוצע של 12.9 נקודות למשחק. בנוסף לכך רשם קסטן 17 הופעות במדי נבחרת ישראל, ובתוך כך השתתף באליפות אירופה בכדורסל 1959 באיסטנבול, במשחקים הקדם אולימפיים בבולוניה - איטליה 1960 ובמכביה החמישית. לאחר הפרישה, החל קסטן לאמן והשתתף בקורס מאמנים בארצות הברית. קסטן אימן את הפועל חיפה במשך 4 קדנציות - בשנים 1965 עד 1967, 1971, 1980, 1991. ובנוסף לכך בין השנים 1968 עד 1969 אימן קסטן את הפועל גבת יגור. כמו כן אימן קסטן את נבחרת הנערות של ישראל בכדורסל נשים באליפויות אירופה לנערות ביוגוסלביה 1971 ובאיטליה 1973. כן אימן את קבוצות הנשים הפועל חיפה ומכבי קריית מוצקין. לימים נכנס להיכל התהילה של כדורסל הנשים בישראל. בהמשך אימן את נבחרת הכדורסל של בית הספר אורט קריית ביאליק. קסטן היה שותף כמאמן לזכייה במספר אליפויות עם קבוצת הנוער של הפועל חיפה, וב-3 אליפויות של ליגת העל לתיכונים עם אורט קריית ביאליק בשנים 1987 עד 1989. בשנת 1989 זכה באליפות העולם לבתי ספר תיכונים עם אורט קריית ביאליק, שנערכה באורליאן, צרפת. בנוסף לכך, ניהל קסטן את בתי ספר לכדורסל של הפועל חיפה, הפועל נהריה והפועל כרמיאל. בתחילת שנות ה-80 עבד קסטן בסולל בונה כקניין בניגריה. נפטר ב-25 בפברואר 2020 ונטמן בבית העלמין בנשר. אחיו, צביקה, היה כדורסלן ומאמן בכרמיאל ובמכבי קריית מוצקין. פרופיל, באתר פיב"א חיים קסטן כחלק מקלעי כל הזמנים, באתר מנהלת הליגה חיים קסטן, מאמני כל הזמנים חיים קסטן, בהיכל התהילה של כדורסל הנשים אוסף חיים קסטן מתוך האוספים הדיגיטליים של ספריית יונס וסוראיה נזריאן, אוניברסיטת חיפה מועדון הכדורסל הפועל פרשקובסקי חיפה מוריד את דגל המועדון לחצי התורן עם היוודע מותו של אחד מגדולי השחקנים והמאמנים של הפועל חיפה, חיים קסטן. חיים קסטן, היכל התהילה של כדורסל הנשים חיים קסטן, קלעי כל הזמנים אתר מנהלת הליגה חיים קסטן הלך לעולמו בגיל 84, באתר ‏מאקו‏, 26 בפברואר 2020 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
צ'מפיון מוטורס

האם התכוונתם ל... צ'מפיון מוטורס (ישראל) – חברה שנוסדה בישראל על ידי אהרון גוטווירט ועוסקת בייבוא מכוניות תוצרת פולקסווגאן הגרמנית. צ'מפיון מוטורס (מלזיה) – חברה שנוסדה במלזיה על ידי אהרון גוטווירט ועסקה בייבוא מכוניות תוצרת פולקסווגאן הגרמנית. כיום החברה חלק מקבוצת טויוטה היפנית. צ'מפיון מוטורס (סינגפור) – חברה שנוסדה בסינגפור על ידי אהרון גוטווירט ועסקה בייבוא מכוניות תוצרת פולקסווגאן הגרמנית. כיום החברה חלק מקבוצת inchcape הבריטית.
לויד ניל

לויד ניל (באנגלית: Lloyd Neal; נולד ב-10 בדצמבר 1950) הוא כדורסלן עבר אמריקאי, אשר שיחק בקבוצת פורטלנד טרייל בלייזרס מליגת ה-NBA בין השנים 1972–1979. ממוצעיו הכוללים לאורך הקריירה הם 11.1 נקודות, 7.7 ריבאונדים ו-1.5 אסיסטים למשחק. בעונת 1976/1977 זכה באליפות ה-NBA כשחקן הטרייל בלייזרס, ובמרץ 1979 הפרישה הקבוצה את גופייתו, עם המספר "36". ניל נולד וגדל בעיר טלבוטון שבג'ורג'יה, ובשנת 1968 החל ללמוד באוניברסיטת המדינה של טנסי. ב-3 עונותיו בקבוצת הכדורסל של האוניברסיטה, בה שיתף פעולה עם טראק רובינסון, רשם ממוצעים של 24.1 נקודות ו-17.9 ריבאונדים למשחק. בדראפט ה-NBA‏ 1972 נלקח ניל בבחירה ה-31, על ידי פורטלנד טרייל בלייזרס. בעונתו הראשונה ב-NBA קלע 13.4 נקודות והוריד 11.8 ריבאונדים בממוצע למשחק, ובסיומה נבחר לחמישיית הרוקיז של העונה. בעונת 1976/1977 סייע לפורטלנד לזכות באליפות ה-NBA הראשונה בתולדותיה, כשקלע 6.8 נקודות למשחק כמחליפם מהספסל של ביל וולטון ומוריס לוקאס. בסיום עונת 1978/1979 פרש ניל ממשחק לאחר 7 עונות, בגיל 28. במרץ 1979 הפריש מועדון הטרייל בלייזרס את גופייתו של ניל, עם המספר "36", ובהמשך זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של ניל, כמו גם אלו של חבריו לקבוצה בוב גרוס, דייב טוורדזיק ולארי סטיל, נחשבת בעיני רבים כ"לא מוצדקת". מדיה וקבצים בנושא לויד ניל בוויקישיתוף פרופיל, באתר Basketball-Reference פרופיל, באתר ליגת ה-NBA סטטיסטיקות קריירת המשחק של ניל, באתר basketball-reference.com ביוגרפיה, באתר היכל התהילה של הספורט בטנסי רשימת הנבחרים בדראפט 1972, באתר basketball-reference.com חמש הפרשות הגופיות הגרועות ב-NBA, באתר basketballinsiders.com,‏ 10 במרץ 2014 שחקני ה-NBA הגרועים ביותר שגופייתם הופרשה, באתר brightsideofthesun.com,‏ 19 בספטמבר 2013 15 גופיות ב-NBA שלא היו צריכות לצאת לגמלאות, באתר thesportster.com,‏ 20 בדצמבר 2016 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
התעמלות קבוצתית אסתטית

התעמלות קבוצתית אסתטית (באנגלית: AGG) הוא תחום התעמלות שפותח מ"התעמלות נשים" (בפינית: naisvoimistelu) שמקורה בפינלנד. הענף מזכיר את ההתעמלות האומנותית, אך ישנם כמה הבדלים משמעותיים: בהתעמלות אסתטית הדגש הוא על תנועת גוף גדולה ורציפה והקבוצות גדולות יותר. צוותי ההתעמלות האסתטית מורכבים לרוב מ-6-10 מתעמלות, וחלק מקבוצות הילדים גדולות אף יותר. יתרה מזאת, אין שימוש באביזרים (כגון: כדור, סרט, וחישוק) בתחרויות בינלאומיות. הספורט דורש איכויות גופניות כמו גמישות, שיווי משקל, מהירות, חוזק, קואורדינציה ותחושת קצב בהן מודגשות תנועות הגוף בזרימה, באקספרסיביות ובאסתטיקה. ביצוע טוב מתאפיין באחידות ותזמון. תוכנית התחרות מורכבת מתנועות גוף מגוונות ורבות, כמו גלי גוף ונדנדות, איזונים וסיבובים, קפיצות וניתורים, צעדי ריקוד והרמות. הפדרציה הבינלאומית להתעמלות אסתטית בקבוצות (IFAGG) הוקמה בשנת 2003. בפדרציה חברות בין השאר אוסטרליה, אוקראינה, איטליה, איי פארו, אסטוניה, ארצות הברית, בולגריה, דנמרק, הונגריה, יוון, יפן, מקסיקו, ניו זילנד, פינלנד, צ'כיה, צרפת, קנדה, רוסיה, וספרד. בהתעמלות אסתטית הקבוצות מתחרות בקטגוריות הגיל הבאות: ילדים בקטגוריית 8-10 שנים ילדים בקטגוריה 10-12 שנים ילדים בקטגוריות 12–14 שנים קטגוריית נערות: 14-16 שנים קטגוריה בכירה: מעל 16 בנוסף, קיימת קטגוריית סטודנטים באוניברסיטה בה מתעמלות צריכות להיות בגיל 17 ומעלה. רק המתעמלים בקטגוריית הנערות והבוגרות מתמודדות בתחרויות בינלאומיות בקטגוריה A, כמו אליפות העולם. התחרויות הבינלאומיות בהתעמלות קבוצתית אסתטית מחולקות לתחרויות בקטגוריית A הכוללות אליפות עולם, אליפות יבשתית, תחרויות גביע העולם, תחרויות גביע האתגר (לנערות), ותחרויות בקטגוריית B הכוללות למשל תחרויות בינלאומיות לילדים. התעמלות קבוצתית אסתטית היא תחום שאינו מוכר כיום על ידי התאחדות ההתעמלות הבינלאומית. אליפות העולם מאורגנת מדי שנה מאז שנת 2000 על ידי הפדרציה הבינלאומית להתעמלות קבוצתית אסתטית(IFAAG). Lajiesittely (אורכב 21.06.2014 בארכיון Wayback Machine), Suomen Voimisteluliitto. "Members - International Federation of Aesthetic Group Gymnastics, IFAGG". ifagg.sporttisaitti.com. נבדק ב-2018-05-16. Competition - International Federation of Aesthetic Group Gymnastics, IFAGG, ifagg.sporttisaitti.com World Championships, IFAAG World Championships. Results, IFAAG Results.
Fever (שיר של מדונה)

"Fever" (בעברית: "חוֹם") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן החמישי שלה, Erotica. השיר יצא לאור ב-6 במרץ 1993, כסינגל הרביעי מתוך האלבום, על ידי חברות התקליטים האחים וורנר, מאבריק רקורדס וסייר רקורדס. השיר הגיע למקום השישי במצעד הסינגלים הבריטי. במקור, השיר הוא חידוש לשיר "Fever", של ליטל וילי ג'ון, אך בשונה מהמקור, הוא הופק מחדש על ידי מדונה עצמה, ביחד עם שפ פטיבון. גרסה זו שונה מהגרסה המקורית, אך הכתיבה נשארה כפי שהיא. בנוסף לכך, צורף שמה של פגי לי כאחת מכותבות השיר, אך לא צורפה לקרדיט המקורי. בארצות הברית, הצליח השיר להתברג במקום ה-44 ברשימת שירי השנה שפורסמה מטעם מצעד שירי הדאנס קלאב. הווידאו קליפ המלא שיצא עבור השיר הועלה לערוץ היוטיוב של מדונה ב-13 בפברואר 2018, כמה עשורים לאחר צאתו המקורית. לאורכו של הקליפ, ניתן לראות את מדונה, כשהיא רוקדת לצלילי השיר, ביחד עם רקדן ליווי נוסף, תוך שהצבעים בקליפ נוטים לגוונים הבהירים, כדוגמת צהוב וכתום. נכון למאי 2020, מונה הצפיות של הקליפ עומד על למעלה ממיליון צפיות. מידע על הסינגל "Fever" באתר מיוזיק בריינז מידע על היצירה "Fever" באתר Discogs סרטון השיר "Fever" באתר יוטיוב ללא קרדיט. Chris Molanphy, How Madonna Stayed Relevant and Brought the Cutting Edge to Pop in the Late ’90s, Slate Magazine, ‏2018-03-29 Madonna - Fever, Discogs (באנגלית) Madonna - Fever, Discogs (באנגלית) Artists, www.officialcharts.com Erotica Diaries, web.archive.org, ‏2011-08-30 Madonna – Fever (באנגלית), נבדק ב-2019-08-08 Little Willie John – Fever (באנגלית), נבדק ב-2019-08-08 Billboard.BIZ, web.archive.org, ‏2012-10-08 Madonna - Fever (Official Music Video), נבדק ב-2019-08-08
טוקוס אדום-מקור

טוקוס אדום-מקור הוא שם כולל לחמישה מינים של עופות טרופיים מהסוג טוקוס שבמשפחת הקלאוניים הנחשבים למינים הקטנים ביותר במשפחתם. בעבר מינים אלה אוחדו למין אחד - טוקוס אדום-מקור צפוני (Tockus erythrorhynchus), בו נכללו 5 תת-מינים אך הם הופרדו לדעת חוקרים רבים בעוד אחרים ממשיכים לשייך אותם למין המקורי. מיני טוקוס אלה בעלי מקור בולט ומעוקל כלפי מטה שצבעו אדום, מלפנים צהוב ובקצוות שחור. גופם לבן למעט הכנפיים והזנב הארוך. אורכם הממוצע מגיע לאורך 42 ס"מ בלי הבדלים גדולים בין הזוויגים. הטוקוסים הם ציידי חרקים אותם הם חוטפים בתעופה או מהקרקע. בנוסף הם יאכלו פירות, זרעים וחולייתנים קטנים. מינים אלה מקננים בתוך נקרות וחללי עצים טבעיים. בתוך קן בו הנקבה יושבת ומטילה 3 ביצים הזכר אוטם את החור בעזרת בוץ, לשלשת ואדמה וכך מגונן על הנקבה מטורפים. לאחר שהגוזלים בוקעים הוא פורץ את הקיר ומחלץ את הנקבה והגוזלים החוצה. טוקוסים אלה ידועים בעיקר מדמותו של זאזו מסרטי "מלך האריות". עם זאת זאזו הוא בעל נוצות כחולות וציצה שחורה מאחורי הראש שאינה קיימת אצל הטוקוסים. טוקוס אדום-מקור צפוני (Tockus erythrorhynchus) טוקוס אדום-מקור מערבי (Tockus kempi) טוקוס אדום-מקור טנזני (Tockus ruahae) טוקוס אדום-מקור דרומי (Tockus rufirostris) טוקוס אדום-מקור דמארה (Tockus damarensis) Red-billed Hornbill videos, photos & sounds טוקוס אדום ראש ב-HBW Species text in The Atlas of Southern African Birds טוקוס אדום ראש באתר sabap2.
טוקוס אדום-מקור דרומי

טוקוס אדום-מקור דרומי (שם מדעי: Tockus rufirostris) הוא מין של טוקוס ממשפחת הקלאוניים ואחד מחמשת המינים של הקבוצה הלא-טקסונומית טוקוס אדום-מקור, אשר בעבר נחשבו למין אחד. טוקוס זה דומה במראהו לקרובו הצפוני. במין זה שני הזוויגים דומים אך הזכר מעט גדול יותר וכן בעל מקור תחתון בעל סימנים שחורים במידה משתנה. הוא בעל מקור אדום, ארוך ומעוקל ובעל עיניים צהובות בולטות. הראש קטן והצוואר קצר ולעיתים נראים בעלי עור ורוד עז. הכנפיים מנומרות בשחור והזנב ארוך ושחור. טוקוס זה מצוי הרבה מזמנו על הקרקע עליה הוא מחפש מיני חרקים וטרף דומה אך גם פירות שונים. התפוצה של טוקוס זה היא בדרומה של אפריקה שמדרום לסהרה באזורי סוואנה ושיחיות במלאווי, זמביה, דרום אנגולה, צפון-מזרח נמיביה, בוטסואנה, זימבבואה, מזרח סווזילנד ובדרום אפריקה. הוא מצוי גם במוזמביק לגדות נהר הזמבזי אך לא מצוי בשאר המדינה. בסבכים הפתוחים של נמיביה טוקוס זה יכול להימצא לצד קרובו - טוקוס אדום-מקור דמארה (Tockus damarensis). מדיה וקבצים בנושא טוקוס אדום-מקור דרומי בוויקישיתוף טוקוס אדום-מקור דרומי, באתר ITIS (באנגלית) טוקוס אדום-מקור דרומי, באתר NCBI (באנגלית) טוקוס אדום-מקור דרומי, באתר GBIF (באנגלית)